《雪后》
宋代·董嗣杲

雪后江面净，客子不畏寒。
掀篷篷上坐，静见天地宽。
风平势未减，小舟荡渺漫。
万里莹无波，琼树幻翠峦。
大江此胜概，景与心会难。
须臾世界殊，月拥白玉槃。
凡身寄广漠，酒杯不可乾。
严冱何能禁，醉眠更已残。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。